સપાના ચૂંટણી ચિહ્નને લઇને પણ મુલાયમ સિંહ યાદવ અને અખિલેશ યાદવ વચ્ચે પહેલેથી ખેંચતાણ ચાલતી હતી. આ બંન્ને નેતાઓએ સાયકલ પર પોતાનો દાવો ઠોક્યો હતો. મુલાયમ સિંહ યાદવે અખિલેશને સમજાવવાની અનેક કોશિશો કરી હતી, જે સંપૂર્ણપણે નિષ્ફળ ગઇ હતી. સોમવારે સવારે જ તેમણે આ અંગે નિવેદન આપતા કહ્યું હતું કે, મેં અખિલેશને ત્રણ વાર બોલાવ્યા હતા, પરંતુ તેઓ એક મિનિટ માટે આવ્યા અને મારી વાત શરૂ થાય એ પહેલા જ જતા રહ્યા હતા.